
Pirkimo sąlygų 7 priedas „Sutarties projektas“

GARAŽO PATALPŲ REMONTO DARBŲ PIRKIMO – PARDAVIMO SUTARTIS

Nr. 21-16-
Vilnius

Valstybės sienos apsaugos tarnyba prie Lietuvos Respublikos vidaus reikalų ministerijos (toliau – tarnyba, Užsakovas), atstovaujama tarnybos vado pavaduotojo __________________, veikiančio pagal Valstybės sienos apsaugos tarnybos prie Lietuvos Respublikos vidaus reikalų ministerijos nuostatus, patvirtinus Lietuvos Respublikos vidaus reikalų ministro 2024 m. kovo 27 d. įsakymu Nr. 1V-223 ,,Dėl Valstybės sienos apsaugos tarnybos prie Lietuvos Respublikos vidaus reikalų ministerijos nuostatų patvirtinimo“ ir tarnybos vado 2022 m. sausio 14 d. įsakymo Nr. 4-15 „Dėl Valstybės sienos apsaugos tarnybos prie Lietuvos Respublikos vidaus reikalų ministerijos struktūrinių padalinių veiklos organizavimo“ 4.1.4 papunktį, ir _________________ (toliau – Rangovas), atstovaujamas (pareigos, vardas, pavardė), veikiančio (-ios) pagal [dokumentas, kurio pagrindu veikia asmuo], toliau Užsakovas ir Rangovas kiekvienas atskirai gali būti vadinami Šalimi, o abu kartu – Šalimis, sudarė šią viešojo pirkimo-pardavimo sutartį (toliau – Sutartis) ir susitarė dėl Sutartyje išvardytų sąlygų.

I SKYRIUS
SUTARTIES OBJEKTAS

1.1. [bookmark: _Hlk73016726]Sutartimi Rangovas įsipareigoja atlikti Sutarties 1 priede nurodytus garažo patalpų remonto darbus (toliau – darbai). 
1.2. Užsakovas pagal Sutartį įsipareigoja priimti darbus ir už juos sumokėti Sutartyje nurodytą kainą, Sutartyje numatytomis sąlygomis ir tvarka.
1.3. Bendrojo viešųjų pirkimų žinyno (BVPŽ) kodas – 45000000-7 (Statybos darbai).

II SKYRIUS
DARBŲ ATLIKIMO VIETA, TERMINAI IR DARBŲ PRIĖMIMAS 

2.1. Darbų atlikimo vieta – Šermukšnių g. 4, Vilnius.
[bookmark: _Hlk75332698]2.2. Rangovas įsipareigoja darbus pradėti nedelsiant po Sutarties pasirašymo. Darbai turi būti atlikti iki 2026 m. gruodžio 22 d.
2.3. Rangovas turi teisę užbaigti darbus anksčiau sutarto (susitarime nurodyto) termino.
2.4. Esant Lietuvos Respublikos civilinio kodekso 6.212 straipsnyje numatytoms aplinkybėms, darbų atlikimo terminas gali būti pratęstas, bet ne ilgiau kaip iki 2027 m. sausio 22 d.
2.5. Darbai priimami Šalių atstovams apžiūrėjus atliktus darbus ir įsitikinus, kad jie atitinka Sutartyje nustatytus reikalavimus, pasirašant atliktų darbų perdavimo – priėmimo aktą.

III SKYRIUS
SUTARTIES KAINA IR ATSISKAITYMO TVARKA

3.1. Bendra Sutarties kaina už Sutarties 1.1 papunktyje nurodytus darbus – ___________________________ įskaitant pridėtinės vertės mokestį (toliau – PVM).
3.2. Darbų kaina nurodyta Rangovo pasiūlyme (Sutarties 2 priedas), kuris yra neatsiejama Sutarties dalis. 
3.3. Į darbų kainą įskaičiuoti visi mokesčiai ir visos Rangovo išlaidos, apimančios viską, ko reikia visiškam ir tinkamam Sutarties įvykdymui.
3.4. Užsakovas apmoka Rangovui už atliktus darbus ne vėliau kaip per 30 (trisdešimt) kalendorinių dienų nuo sąskaitos faktūros ir Šalių pasirašyto atliktų darbų priėmimo-perdavimo akto gavimo dienos. 
[bookmark: _Hlk75333264]3.5. Sutarčiai taikoma fiksuotos kainos kainodara, todėl Sutarties kaina negali būti keičiama per visą Sutarties galiojimo laiką.
[bookmark: _Hlk75333360]3.6. Rangovas PVM sąskaitą – faktūrą, išankstinio mokėjimo sąskaitą privalo pateikti naudojantis sąskaitų administravimo bendrosios informacinės sistemos (SABIS) priemonėmis. Jei administravimo bendrosios informacinės sistemos (SABIS) funkcinės galimybės nepakankamos ar laikinai neužtikrinamos, Rangovas gali pateikti reikalingą informaciją raštu.
[bookmark: _Hlk75333423]3.7. Rangovo prašymu Užsakovas moka 30 (trisdešimt) procentų avansą nuo Sutarties vertės, nurodytos Sutarties sąlygų 3.1 papunktyje. Pirkėjas sumoka Rangovui avansą pagal Rangovo pateiktą prašymą ir išankstinio mokėjimo sąskaitą ne vėliau kaip per 10 (dešimt) dienų nuo Rangovo prašymo ir išankstinio mokėjimo sąskaitos gavimo dienos.
3.8. Sumokėtas avansas yra įskaitomas atsiskaitant už Rangovo faktiškai atliktus darbus pagal pasirašomą darbų priėmimo-perdavimo aktą.
3.9. Jeigu Rangovas nepradeda vykdyti Sutartyje numatytų darbų per 10 (dešimt) darbo dienų nuo numatytos darbų pradžios datos arba tampa akivaizdu, kad darbai nebus atlikti laiku, Užsakovas turi teisę pareikalauti, o Rangovas įsipareigoja nedelsiant, bet ne vėliau kaip per 5 (penkias) darbo dienas nuo raštiško reikalavimo gavimo dienos, grąžinti Užsakovui visą sumokėtą avansą.
3.10. Užsakovas mokėtiną (-as) sumą (-as) moka pavedimu į Sutarties XII skyriuje nurodytą Rangovo banko sąskaitą.

IV SKYRIUS
[bookmark: _Toc184387983]Šalių TEISĖS IR PAREIGOS

[bookmark: _Hlk75333500]4.1. Rangovas įsipareigoja:
4.1.1. darbus atlikti savo medžiagomis, savo įrengimais ir mechanizmais, kurie turi atitikti jiems taikomus reikalavimus ir jų numatomą naudojimo paskirtį bei kokybės standartus;
4.1.2. darbus atlikti kokybiškai ir pagal techninėje specifikacijoje nustatytus reikalavimus, nurodytus Sutarties 1 priede;
4.1.3. [bookmark: _Hlk75333773]vykdant darbus, užtikrinti darbų saugą, o už įvykusius nelaimingus atsitikimus teisiškai ir materialiai atsakyti;
4.1.5. per Sutarties 2.2 papunktyje nurodytą terminą ir nurodyta tvarka, pradėti darbus. Atlikus visus darbus surašyti darbų perdavimo-priėmimo aktą;
[bookmark: _Hlk75333853]4.1.6. nedelsiant raštu informuoti Užsakovą apie bet kokias aplinkybes, kurios trukdo ar gali sutrukdyti Rangovui atlikti Sutartyje ir susitarimuose numatytus darbus nustatytais terminais ir tvarka;
4.1.7. neatlygintinai pašalinti Užsakovo nurodytus darbų trūkumus;
4.1.8. užtikrinti iš Užsakovo gautos Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;
4.1.9. [bookmark: _Hlk75333969] suteikti atliktiems darbams garantinį laikotarpį, kuris nustatomas pagal Lietuvos Respublikos statybos įstatymą ir Lietuvos Respublikos civilinį kodeksą;
4.1.10. laikytis Lietuvos Respublikos statybos įstatymo, visų Lietuvos Respublikoje galiojančių statybos techninių reglamentų. 
4. 2. Rangovas turi teisę:
4.2.1. darbams atlikti gauti visą reikalingą informaciją ir dokumentaciją;
4.2.2. darbus atlikti ir perduoti Užsakovui anksčiau Sutartyje ir susitarimuose numatyto termino. 
4.3. Užsakovas įsipareigoja:
4.3.1. bendradarbiauti su Rangovu ir suteikti jam visą informaciją, kurios pastarasis pagrįstai prašo, kad galėtų įvykdyti Sutartį;
4.3.2. Rangovui tinkamai įvykdžius sutartinius įsipareigojimus, priimti atliktus darbus iš Rangovo pagal darbų perdavimo-priėmimo aktą ir sumokėti už atliktus darbus šioje Sutartyje nustatyta tvarka. 
4.4. Užsakovas turi teisę:
4.4.1. duoti nurodymus ar instrukcijas, siekdamas užtikrinti tinkamą darbų atlikimą;
4.4.2. bet kuriuo metu tikrinti darbų atlikimo eigą ir kokybę;
4.4.3. pastebėjęs nukrypimus nuo Sutarties sąlygų, bloginančius darbų kokybę ar kitus darbų trūkumus, Užsakovas turi teisę atsisakyti priimti atliktus darbus iki Rangovas ištaisys Užsakovo nurodytus trūkumus;
4.4.4. nutraukti Sutartį ir reikalauti atlyginti dėl Rangovo kaltės patirtus nuostolius, jeigu Rangovas nepradeda laiku vykdyti Sutarties arba atlieka darbą taip lėtai, kad jį baigti iki termino pabaigos tampa aiškiai negalima;
4.4.5. pareikšti reikalavimus dėl nekokybiškų darbų atlikimo, kurie buvo nustatyti per garantinį laikotarpį.
4.5. Bet kokie pakeitimai ar nukrypimai nuo Sutartyje nurodytų darbų apimčių ir darbų vykdymo grafiko galimi tik raštiškai suderinus su Užsakovu.
4.6. Užsakovas neatsako už pavėluotą atsiskaitymą už padarytus darbus, sutrikus finansavimui iš valstybės lėšų. Negavus valstybės finansavimo, Užsakovas turi teisę sustabdyti ir nutraukti darbus.
4.7. Užsakovas, esant poreikiui, turi turėti teisę iš Rangovo įsigyti sutartyje nenurodytų, tačiau su pirkimo objektu susijusių darbų, neviršijant 10 (dešimt) procentų pradinės Sutarties vertės. Rangovas Užsakovui pateikia papildomų darbų lokalinę sąmatą, kurioje nurodo papildomų darbų kainas.

V SKYRIUS
ŠALIŲ ATSAKOMYBĖ

5.1. Užsakovas, nepagrįstai uždelsęs atsiskaityti už kokybiškai atliktus ir nustatyta tvarka priimtus darbus Sutartyje nustatytais terminais, Rangovui raštu pareikalavus moka 0,02 % nuo bendros Sutarties kainos dydžio delspinigius už kiekvieną uždelstą dieną.
5.2. Užsakovas neprisiima atsakomybės už Rangovo darbo vietose prevencinių darbo priemonių nelaimingiems atsitikimams išvengti nebuvimą.
[bookmark: _Hlk75334093]5.3. Jeigu Rangovas laiku neįvykdo šioje Sutartyje nurodytų darbų ar neištaiso Užsakovo nurodytų trūkumų, Užsakovo raštišku pareikalavimu Rangovas moka 0,02 % nuo bendros Sutarties kainos dydžio delspinigius už kiekvieną dieną ir atlygina dėl to Užsakovo patirtus pagrįstus nuostolius ir išlaidas.

VI SKYRIUS
SUTARTIES ĮSIGALIOJIMAS IR PABAIGA

6.1. Sutartis įsigalioja, kai Sutartį pasirašo abi Sutarties Šalys. 
6.2. Sutartis galioja iki visiško Sutarties Šalių įsipareigojimų įvykdymo, bet ne ilgiau kaip 2027 m. vasario 22 d. 

VII SKYRIUS
SUTARTIES KEITIMAS, NUTRAUKIMAS BEI GINČŲ SPRENDIMO TVARKA

7.1. Sutarties sąlygos Sutarties galiojimo laikotarpiu gali būti keičiamos Lietuvos Respublikos viešųjų pirkimų įstatymo 89 straipsnyje nustatyta tvarka.
7.2. Sutarties sąlygų keitimą gali inicijuoti kiekviena Šalis, pateikiama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 3 dienas ir kitai Šaliai pateikti motyvuotą raštišką atsakymą. 
7.3. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.
7.4. Sutartis gali būti nutraukiama Lietuvos Respublikos viešųjų pirkimų įstatymo 90 straipsnyje numatytais atvejais.
7.5. Sutartis gali būti nutraukiama raštišku Šalių susitarimu.
7.6. Užsakovas, įspėjęs Rangovą prieš 5 (penkias) kalendorines dienas, gali nutraukti Sutartį šiais atvejais:
[bookmark: _Hlk75337548]7.6.1. kai Rangovas nevykdo savo sutartinių įsipareigojimų; 
7.6.2. kai Rangovas perleidžia Sutarties vykdymą be Užsakovo žinios; 
7.6.3. kai Rangovas bankrutuoja arba yra likviduojamas, kai sustabdo ūkinę veiklą, arba kai įstatymuose ir kituose teisės aktuose numatyta tvarka susidaro analogiška situacija; 
7.6.4. kai keičiasi Rangovo organizacinė struktūra – juridinis statusas, pobūdis ar valdymo struktūra ir tai daro įtaką tinkamam Sutarties įvykdymui, išskyrus atvejus, kai dėl šių pasikeitimų keičiama Sutartis; 
7.6.5. kai Užsakovas šios Sutarties vykdymui negauna finansavimo;
7.7. Rangovas, prieš 5 (penkias) kalendorines dienas įspėjęs Užsakovą, gali nutraukti Sutartį, jei Užsakovas dėl savo kaltės nevykdo savo sutartinių įsipareigojimų.
7.8. Bet kokie nesutarimai ar ginčai, kylantys tarp Šalių dėl šios Sutarties vykdymo, sprendžiami dvišalių derybų būdu. 
7.9. Jeigu Šalims nepavyksta išspręsti ginčo dvišalių derybų būdu per 30 (trisdešimt) dienų nuo derybų pradžios, ginčas spendžiamas Lietuvos Respublikos teismuose pagal Užsakovo buvimo vietą, jei įstatymai nenustato išimtinio bylų teismingumo. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.
7.10. Nepaisydamos to, kad ginčas yra nagrinėjamas teisme, Šalys ir toliau vykdo savo sutartinius įsipareigojimus, jeigu nesusitarta kitaip.

VIII SKYRIUS
SUTARTIES VYKDYMO SUSTABDYMAS

[bookmark: _Hlk75334902][bookmark: _Hlk37859453]8.1. Rangovui nevykdant arba netinkamai vykdant Sutartyje numatytus įsipareigojimus, Užsakovas gali sustabdyti visų ar dalies savo įsipareigojimų pagal Sutartį vykdymą tol, kol Rangovas per Užsakovo nustatytą terminą pašalins Sutarties vykdymo trūkumus arba kol išnyks šiame papunktyje nurodytos atsiradusios svarbios priežastys. Jei Rangovas per Užsakovo nustatytą terminą trūkumų nepašalina, Užsakovas turi teisę nutraukti Sutartį. 
8.2. Jei Sutarties vykdymas stabdomas ilgiau nei 30 (trisdešimt) dienų ne dėl Rangovo kaltės, Rangovas gali rašytiniu pranešimu Užsakovo reikalauti atnaujinti Sutarties vykdymą per 30 (trisdešimt) dienų nuo Rangovo pranešimo gavimo dienos. Jei Užsakovas per nurodytą terminą Sutarties vykdymo neatnaujina, Rangovas turi teisę Sutartį nutraukti Sutarties VII skyriuje numatyta tvarka. 

IX SKYRIUS
NENUGALIMOS JĖGOS APLINKYBĖS (FORCE MAJEURE)

9.1. Šalys neatsakys už dalinį ar visišką prisiimtų įsipareigojimų neįvykdymą, jeigu įrodys, kad įsipareigojimų neįvykdė dėl nenugalimos jėgos aplinkybių.
9.2. Sutarties Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsiant, bet ne vėliau kaip per 14 (keturiolika) dienų nuo aplinkybių atsiradimo ar paaiškėjimo, raštu informuoti apie tai kitą Šalį. Jeigu nenugalimos jėgos aplinkybės užsitęsia ilgiau kaip 1 (vieną) mėnesį, Šalys gali nutraukti Sutartį.
9.3. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“. Nustatydamos nenugalimos jėgos aplinkybes Šalys vadovaujasi Nenugalimos jėgos (force majeure) aplinkybes liudijančių pažymų išdavimo tvarkos aprašu, patvirtintu Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ (Lietuvos Respublikos Vyriausybės 2015 m. liepos 29 d. nutarimo Nr. 766 redakcija).

X SKYRIUS
ASMENYS, ATSAKINGI UŽ SUTARTIES VYDYMĄ,
IR KITOS BAIGIAMOSIOS NUOSTATOS

10.1. Asmenys, atsakingi už Sutarties vykdymą:
	
	Užsakovo atstovas
	Rangovo atstovas

	Vardas, pavardė
	Remigijus Švelnia
	

	Telefonas
	0 707 57322
	

	El. paštas
	Remigijus.Svelnia@vsat.vrm.lt.
	



10.2. Pasikeitus Šalių adresams ar rekvizitams, Šalys nedelsdamos apie tai informuoja raštu viena kitą. Šalis, neįvykdžiusi šio įsipareigojimo, negali reikšti pretenzijų, kad ji negavo pranešimo ar kita Šalis pažeidė šią Sutartį, jei kita Šalis atliko veiksmus pagal paskutinius jai žinomus kitos Šalies adresą ar rekvizitus.
10.3. Jei bet kuri šios Sutarties nuostata teisės aktų nustatyta tvarka tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
10.4. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.
10.5. Ši Sutartis sudaryta 1 (vienu) egzemplioriumi lietuvių kalba ir pasirašoma Šalių elektroniniais parašais.
10.6. Sutarties priedai yra sudėtinės ir neatskiriamos šios Sutarties dalys. Sutarties priedai pateikiami pirmumo tvarka:
10.6.1. 1 priedas „Techninė specifikacija“;
10.6.2. 2 priedas „Rangovo pasiūlymas“;
10.6.3. 3 priedas „Darbų perdavimo-priėmimo aktas“.

XI SKYRIUS
ŠALIŲ ADRESAI IR REKVIZITAI
	
UŽSAKOVAS

	
RANGOVAS

	Valstybės sienos apsaugos tarnyba prie 
Lietuvos Respublikos vidaus reikalų ministerijos    
Įmonės kodas 188608252
PVM mokėtojo kodas LT 886082515 
Savanorių pr. 2, LT-03116 Vilnius 
Tel. (0 5) 271 9305    
El. p. dvks@vsat.vrm.lt 
Atsisk. sąsk. 
LT61 4040 0636 1000 1096
Lietuvos Respublikos finansų ministerija 
Banko kodas 40400   

Tarnybos vado pavaduotojas
	Rangovo pavadinimas
Adresas
Juridinio asmens kodas
PVM mokėtojo kodas
Banko sąskaitos Nr.
Bankas
Banko kodas
Tel. Nr.
El. p.



Atstovo pareigos

Atstovo vardas, pavardė




Sutarties 1 priedas

TECHNINĖ SPECIFIKACIJA


1. Pirkimo objektas
1.1. Perkami Užsakovo garažo patalpų, esančių Šermukšnių g. 4, Vilniuje, remonto darbai. Darbai apima bendrastatybinius darbus, elektros instaliacijos ir įrangos atnaujinimą, apsauginės bei priešgaisrinės signalizacijos įrengimą ir sanitarinių patalpų santechnikos remontą.
1.2. Darbai atliekami pagal šią techninę specifikaciją, garažo patalpų planą, apsaugos sistemos įrangos išdėstymo schemą ir darbų bei kiekių žiniaraštį. 
2. Bendrieji reikalavimai
2.1. Visos montuojamos medžiagos ir įranga turi būti naujos, nenaudotos, tinkamos numatytai paskirčiai ir atitikti šioje specifikacijoje nustatytus parametrus bei taikomus teisės aktų ir gamintojų reikalavimus.
2.2. Į darbų kainą įtraukiamos medžiagos, gaminiai, tvirtinimo ir komplektuojamosios detalės, transportavimas, demontavimas, montavimas, pagrindų paruošimas, bandymai, programavimas, paleidimas, atliekų išvežimas ir kiti darbams užbaigti būtini veiksmai, jei žiniaraštyje nenurodyta kitaip.
2.3. Darbai turi būti atliekami nepažeidžiant išsaugomų konstrukcijų ir įrenginių. Darbų metu sugadinti paviršiai ar įranga turi būti atkurti Rangovo sąskaita. Baigus darbus patalpos sutvarkomos, statybinės atliekos išvežamos ir perduodamos teisėtai tvarkyti.
2.4. Elektros, šildymo, vandentiekio, nuotekų ir signalizacijos darbai atliekami kvalifikuotų darbuotojų, laikantis taikomų saugos ir techninių reikalavimų. Atlikus darbus atliekami būtini patikrinimai ir bandymai, pateikiami taikytinuose teisės aktuose numatyti dokumentai.
3. Bendrastatybiniai darbai
3.1. Stogo lietaus nuvedimo sistemos remontas
3.1.1. Atliekamas stogo dangos remontas: išardoma 19 m² esamos plieninių profiliuotų lakštų stogo dangos ir įrengiama nauja plieninių profiliuotų lakštų stogo danga su visomis jai įrengti būtinomis komplektuojančiomis detalėmis. Taip pat remontuojama stogo priekinės dalies lietaus nuvedimo sistema: demontuojami esami karnizo laštakas ir vandens latakai, įrengiami nauji, tinkamai sujungti ir pritvirtinti elementai. Stogo danga turi būti sandari, o lietaus nuvedimo sistema – užtikrinti tinkamą vandens surinkimą ir nuvedimą, apsaugant pastato konstrukcijas ir patalpas nuo vandens patekimo. Darbai atliekami pagal darbų žiniaraštyje nurodytus kiekius ir pirkimo dokumentų reikalavimus.
3.2. Grindys
3.2.1. Garažo patalpoje 5-5 (48 m²): suremontuoti ir paruošti betoninių grindų pagrindą, įrengti garažams skirtą epoksidinės dervos grindų dangos sistemą. Sistema turi apimti gruntą, epoksidinį sluoksnį ir apsauginį laką; bendras sistemos storis – apie 3 mm. Danga turi būti skirta transporto priemonių garažams ir tinkama numatomoms eksploatacinėms apkrovoms.
3.2.2. Patalpose 5-1, 5-2, 5-3 (koridorius ir sanitariniai mazgai) ir 5-4 (iš viso 50 m²): pašalinti esamą linoleumą, paruošti pagrindą ir įrengti keraminių plytelių grindų dangą, naudojant tinkamus klijus ir glaistą. Plytelių siūlės turi būti praplatintos, o sanitarinėse patalpose naudojamos drėgnoms patalpoms tinkamos medžiagos.
3.3. Lubos ir sienos
3.3.1. Suremontuoti pakabinamas lubas – 5 m².
3.3.2. Paruošti ir nudažyti anksčiau dažytas lubas emulsiniais dažais – 100 m²: nuvalyti senų dažų sluoksnius, pašalinti atšokusias dalis, glaistyti ir, jei reikia, gruntuoti.
3.3.3. Paruošti ir nudažyti vidaus sienas emulsiniais dažais – 254 m², analogiškai paruošiant pagrindą ir pašalinant atsilupusius senų dažų sluoksnius.
3.4. Langai, liukas, durys ir vartai
3.4.1. Demontuoti ir utilizuoti esamus plastikinius langus – 6,2 m²; sumontuoti naujus varstomus PVC langus su vidaus ir lauko palangėmis. Profilio plotis – ne mažesnis kaip 70 mm, kamerų skaičius – ne mažesnis kaip 5, stiklo paketas – trijų stiklų, apie 42 mm storio. Šilumos perdavimo koeficientas Uw – ne didesnis kaip 1,3 W/(m²·K), spalva – balta. Langų komplektas turi būti sandariai sumontuotas, o montavimo siūlės tinkamai užsandarintos.
3.4.2. Sumontuoti vieną perdangos liuko bloką su kopėčiomis, angos/bloko nominalūs matmenys – 120 × 70 cm (žiniaraštyje – 0,84 m²).
3.4.3. Pakeisti bendrojo naudojimo patalpų išorės plienines duris – apie 3,8 m². Durų komplekte turi būti pritraukėjas, spyna, rankenos ir visos montavimui reikalingos detalės.
3.4.4. Sumontuoti 2 segmentinius pakeliamus garažo vartus, nominalūs matmenys – 4500 × 2150 mm, su standartinio pakilimo mechanizmu, elektrine pavara ir automatika. Komplekte turi būti visi saugiam ir tinkamam vartų veikimui būtini elementai. Rangovas prieš gamybą patikrina angų matmenis objekte.
3.5. Šildymo vamzdžiai
3.5.1. Demontuoti žiniaraštyje nurodytus plieninius šildymo vamzdžius – 10 vnt.; nurodytas vamzdžių skersmuo d 50–100 mm. Darbai atliekami saugiai, suderinus šildymo sistemos atjungimą, jei toks reikalingas.
4. Elektros instaliacija ir įranga
4.1. Demontuoti esamą elektros įrangą ir laidų instaliaciją, įskaitant elektros spintas, transformatorius, jungiklius ir laidus.
4.2. Įrengti naują elektros instaliaciją ir sumontuoti 2 vienfazio įvado elektros skydelius. Skydeliuose turi būti visi pagal projektinį sprendinį ir faktines apkrovas būtini apsaugos aparatai, automatiniai jungikliai ir apsaugos nuo nuotėkio įtaisai. Elektros skydelių komplektacija turi būti suderinta su esama elektros sistema ir taikomais reikalavimais.
4.3. Sumontuoti 24 įleidžiamus LED panelinius šviestuvus: 40 W, 230 V, 600 × 600 mm, 4000 K, balta šviesa, įskaitant reikalingą instaliaciją ir prijungimą.
4.4. Sumontuoti 14 hermetinių arba pusiau hermetinių jungiklių ir 30 hermetinių arba pusiau hermetinių elektros lizdų, parenkant jų apsaugos laipsnį pagal montavimo vietos sąlygas.
4.5. Sumontuoti 9 konvekcinius elektrinius radiatorius su termostatais, kiekvieno galia – 1000 W. Rangovas turi įvertinti prijungimo galimybes ir elektros apkrovą.
4.6. Atlikti naujos elektros instaliacijos ir apsaugos priemonių patikrą, įskaitant įžeminimo patikrą ir būtinus elektros instaliacijos matavimus. Užsakovui pateikti matavimų ir patikros rezultatus.
5. Apsauginė ir priešgaisrinė signalizacija
5.1. Įrengti naują apsauginės ir priešgaisrinės signalizacijos įrangą, prijungiant ją prie atitinkamų esamų pastato, esančio Šermukšnių g. 4A, apsauginės ir priešgaisrinės signalizacijos sistemų. Nauja apsauginės signalizacijos įranga turi būti prijungta prie esamos DSC PowerSeries PC1616H centralės. Nauja įranga turi užtikrinti signalizacijos veikimą apsaugos schemoje punktyru pažymėtose patalpose (schema pridedama). Darbų apimtis apima įrangos tiekimą, kabelių tiesimą, montavimą, prijungimą, programavimą, sistemos patikrinimą ir parengimą naudoti.
5.2. Prie pirkimo dokumentų pridėta apsaugos schema pateikiama informacijai apie esamą apsaugos sistemą, jos įrangą ir išdėstymą. Schemoje nurodyta įranga nėra laikoma naujai įrengiama, išskyrus tuos komponentus, kurių įrengimas būtinas pagal šiame skyriuje nustatytą darbų apimtį.
5.3. Prieš pateikdamas pasiūlymą, Rangovas yra apžiūrėjęs esamą signalizacijos sistemą ir įvertinęs naujos įrangos prijungimo prie esamos DSC PowerSeries PC1616H centralės galimybes. Jei konkretaus įrenginio modelio nėra galimybės naudoti dėl nesuderinamumo, Rangovas turi pasiūlyti lygiavertį sprendinį, užtikrinantį reikalaujamą funkcionalumą ir suderinamumą su esama sistema. Siūlomas sprendinys prieš įrangos įsigijimą turi būti suderintas su Užsakovu.
5.4. Atlikus darbus, turi būti patikrintas įrengtos įrangos veikimas ir patvirtinta, kad nauja apsauginės signalizacijos įranga tinkamai veikia kartu su esama sistema, o apsauginė ir priešgaisrinė signalizacija veikia pagal numatytą paskirtį. Rangovas turi perduoti sistemos konfigūracijos ir naudojimo informaciją bei apmokyti Užsakovo paskirtus darbuotojus, jei tai būtina tinkamam sistemos eksploatavimui.
5.5. Siūloma įranga ir jos komponentai turi atitikti pirkimui taikomus nacionalinio saugumo reikalavimus, įskaitant Viešųjų pirkimų įstatyme nustatytus apribojimus dėl tam tikrų valstybių ar teritorijų kilmės prekių, gamintojų ir kitų susijusių subjektų. 
6. Santechnikos darbai
6.1. Sanitariniame mazge pakeisti esamą unitazą ir praustuvą, sumontuoti dušo įrangą. Į kainą įtraukti reikalingus maišytuvus, sifonus, jungiamąsias detales, tvirtinimo elementus ir prijungimo darbus.
6.2. Suremontuoti sanitarinio mazgo vandentiekio ir nuotekų tinklus, pakeisti susidėvėjusias ar netinkamas jų dalis. Rangovas faktinę keistinų dalių apimtį nustato objekto apžiūros metu ir įvertina pasiūlymo kainoje.
6.3. Demontuoti esamą tūrinį vandens šildytuvą ir sumontuoti naują vertikalų elektrinį vandens šildytuvą: talpa – 80 litrų, galia – 1800 W. Į kainą įtraukti reikalingus prijungimo elementus, tvirtinimą, saugos armatūrą ir paleidimą.
7. Darbų užbaigimas ir perdavimas
7.1. Atlikus darbus patikrinti visų įrengtų gaminių, elektros įrangos, vartų automatikos, signalizacijos ir santechnikos veikimą.
7.2. Užsakovui perduoti gaminių ir įrangos dokumentus, garantijas, elektros matavimų rezultatus ir kitus taikytinus dokumentus.
7.3. Darbų rezultatas perduodamas sutvarkytose patalpose, pašalinus darbų metu susidariusias atliekas ir trūkumus. Nustatyti trūkumai pašalinami sutartyje nustatyta tvarka.
8. Darbų kiekiai ir pasiūlymo kaina
8.1. Rangovas kartu su pateikia užpildytą ir įkainotą remonto darbų ir kiekių žiniaraštį, nurodydamas kiekvieno žiniaraštyje nurodyto darbo įkainį ir bendrą kainą, esant reikalui – pirminė žiniaraštį galima papildyti būtinais darbais. Į pasiūlymo kainą turi būti įtrauktos visos išlaidos, būtinos tinkamam darbų atlikimui pagal techninės specifikacijos ir kitų pirkimo dokumentų reikalavimus.
9. Aplinkos apsaugos reikalavimai
9.1. Vykdant pastato paprastojo remonto darbus, naudojamos statybinės medžiagos turi atitikti Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 2 priedo XIII skyriuje „Statybinės medžiagos“ nustatytus taikytinus minimalius aplinkos apsaugos kriterijus.
9.2. Kiti su pastato paprastojo remonto darbais susiję produktai, jeigu jie įsigyjami vykdant šią sutartį, turi atitikti jiems taikomus minėto Tvarkos aprašo 2 priedo XIV skyriuje „Patalpų apšvietimas“, XV skyriuje „Vandens maišytuvai ir dušai“ ir XVI skyriuje „Vandens šildytuvai“ nustatytus minimalius aplinkos apsaugos kriterijus.
9.3. Vykdant remonto darbus naudojama mažoji statybinė technika, kurios galia mažesnė nei 45 kW, turi būti varoma elektra arba atitikti V etapo vidaus degimo variklių tipo reikalavimus, nustatytus Europos Parlamento ir Tarybos reglamente (ES) 2016/1628.
9.4. Rangovas privalo užtikrinti šiame skyriuje nustatytų aplinkos apsaugos reikalavimų laikymąsi. Užsakovui pareikalavus, sutarties vykdymo metu rangovas privalo pateikti naudojamų statybinių medžiagų, produktų ir statybinės technikos atitiktį taikomiems aplinkos apsaugos kriterijams patvirtinančius dokumentus arba kitus lygiaverčius atitikties įrodymus.
9.5. Rangovas privalo sudaryti sąlygas Užsakovui patikrinti naudojamų medžiagų, produktų ir statybinės technikos atitiktį šiame skyriuje nustatytiems reikalavimams.


PRIDEDAMA:
1. Garažo patalpų planas.
2. Apsauginės ir priešgaisrinės signalizacijos įrangos išdėstymo schema.


GARAŽO PATALPŲ PLANAS

APSAUGINĖS IR PRIEŠGAISRINĖS SIGNALIZACIJOS ĮRANGOS IŠDĖSTYMO SCHEMA

